ZÁSADY SPRACÚVANIA OSOBNÝCH ÚDAJOV A SYSTÉM OCHRANY OSOBNÝCH ÚDAJOV PODĽA NARIADENIA GDPR	Comment by Mariana Urbowicz: Tento dokument je hlavným rámcovým dokumentom ochrany osobných údajov Prevádzkovateľa.
Mal by byť uverejnený na viditeľnom a ľahko dostupnom mieste na webovej stránke.

Slúži ako kľúčový zdroj informácií pre dotknuté osoby o tom, ako Prevádzkovateľ spracúva ich osobné údaje.
Zároveň predstavuje základ, ku ktorému sa dopĺňajú ďalšie špecifické dokumenty (viď Priečinok 2 / A, B, C, D – Prílohy k hlavnému dokumentu).

Upozornenie  k sprístupneniu dokumentov na webovej stránke:

Všetky dokumenty musia byť dostupné výhradne ako samostatné webové stránky, bez možnosti kopírovania alebo sťahovania textu.

Ak sa využíva formát PDF, dokument musí byť integrovaný do webovej stránky (napr. cez náhľadové okno, nie na priame stiahnutie).

Nie je povolené umožniť stiahnutie alebo kopírovanie obsahu dokumentov s cieľom predísť ich neoprávnenému šíreniu alebo zneužitiu.

Výnimka:
Vzory žiadostí na uplatnenie práv dotknutých osôb (Priečinok 2 / D) je vhodné sprístupniť na stiahnutie, aby si ich mohli dotknuté osoby jednoducho stiahnuť a prakticky použiť.

[bookmark: _Hlk197698846]Tieto Zásady spracúvania osobných údajov (ďalej len „Zásady“) ustanovujú pravidlá spracúvania osobných údajov prevádzkovateľom: Stavebný sociálny podnik s. r. o. – r. s. p.
so sídlom: Na Maximilián šachtu 376/14, 969 01 Banská Štiavnica IČO: 53 495 373 zapísaný v Obchodnom registri Okresného súdu Banská Bystrica, oddiel: Sro, vložka č. 40276/S
ďalej len „Prevádzkovateľ“.
Tieto Zásady sa prijímajú v súvislosti s prevádzkou prezentačnej webovej stránky Prevádzkovateľa www.rssp.sk a s podnikateľskou činnosťou Prevádzkovateľa, ktorý pôsobí ako registrovaný sociálny podnik v oblasti stavebníctva a súvisiacich technických činností.
Prostredníctvom webovej stránky Prevádzkovateľ prezentuje svoju činnosť, poskytované služby, realizované projekty, referencie, kontaktné údaje a ďalšie informácie súvisiace s jeho podnikateľskou činnosťou.
Zásady sú vypracované v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „Nariadenie GDPR“) a so zákonom č. 18/2018 Z. z. o ochrane osobných údajov (ďalej len „ZOOÚ“).
Účelom týchto Zásad je preukázať, že spracúvanie osobných údajov zo strany Prevádzkovateľa prebieha v súlade s platnou právnou úpravou, najmä so ZOOÚ a Nariadením GDPR.
Prevádzkovateľ je povinný prijať primerané technické a organizačné opatrenia s ohľadom na povahu, rozsah, kontext a účel spracúvania, ako aj na riziká pre práva a slobody dotknutých osôb, a tieto opatrenia priebežne aktualizovať.
Tento dokument je výsledkom posúdenia spracovateľských činností vykonávaných Prevádzkovateľom na účel plnenia zákonných povinností v oblasti ochrany osobných údajov. Zavedením štandardizovaných opatrení podľa týchto Zásad sa znižuje riziko porušenia ochrany osobných údajov.
Tieto Zásady sa vzťahujú na fyzické osoby, ktorých osobné údaje sú spracúvané v rámci obchodnej, zmluvnej, dodávateľsko-odberateľskej, účtovnej, prevádzkovej a bezpečnostnej agendy Prevádzkovateľa, ako aj pri prevádzke prezentačnej webovej stránky. Zásady obsahujú prehľad jednotlivých účelov spracúvania osobných údajov, kategórií dotknutých osôb, uplatniteľných právnych základov spracúvania, ako aj informácie o právach dotknutých osôb a o spôsobe ich uplatňovania.

KONTAKTNÉ ÚDAJE:
Zodpovedná osoba
Prevádzkovateľ nemá povinnosť ustanoviť zodpovednú osobu podľa článku 37 Nariadenia GDPR, a preto táto funkcia nie je ustanovená.

Dohľad nad spracúvaním osobných údajov
Dohľad nad spracúvaním osobných údajov v rámci organizácie vykonáva poverená osoba určená Prevádzkovateľom. Kontaktné údaje nájdete TU.	Comment by Mariana Urbowicz: Priečinok 2/A - príloha č. 1

Hlásenie bezpečnostných incidentov
Kontaktné údaje pre hlásenie bezpečnostných incidentov nájdete TU.	Comment by Mariana Urbowicz: Priečinok 2/A - príloha č. 2

Uplatnenie práv dotknutých osôb
Kontaktné údaje na uplatnenie práv dotknutých osôb sú uvedené TU.	Comment by Mariana Urbowicz: Priečinok 2/A - príloha č. 3


VŠEOBECNÉ INFORMÁCIE K SPRACÚVANIU OSOBNÝCH ÚDAJOV:
Prevádzkovateľ zodpovedá za spracúvanie osobných údajov v súlade s Nariadením GDPR a so ZOOÚ.

ZÁSADY SPRACÚVANIA OSOBNÝCH ÚDAJOV: 
Prevádzkovateľ je povinný dodržiavať zásady spracúvania osobných údajov podľa čl. 5 Nariadenia GDPR, ktoré zahŕňajú najmä:
· povinnosť spracúvať osobné údaje zákonne, korektne a transparentne,
· povinnosť získavať osobné údaje len na vymedzené, výslovne uvedené a legitímne účely a ďalej ich nespracúvať spôsobom nezlučiteľným s týmito účelmi,
· povinnosť spracúvať osobné údaje len v rozsahu primeranom, relevantnom a nevyhnutnom vzhľadom na účel,
· povinnosť uchovávať osobné údaje v podobe umožňujúcej identifikáciu dotknutých osôb najviac po dobu nevyhnutnú na účely spracúvania,
· povinnosť zabezpečiť správnosť a aktualizáciu osobných údajov; nepresné údaje musia byť bezodkladne opravené alebo vymazané,
· povinnosť spracúvať osobné údaje spôsobom, ktorý zabezpečí ich primeranú bezpečnosť,
· povinnosť byť schopný preukázať súlad so zásadami spracúvania na požiadanie dozorného orgánu.

ZÁKONNÝ DÔVOD SPRACÚVANIA OSOBNÝCH ÚDAJOV:
Spracúvanie osobných údajov Prevádzkovateľom je zákonné len vtedy, ak sa vykonáva na základe niektorého z právnych základov ustanovených v Nariadení GDPR a v ZOOÚ. Právnymi základmi sú najmä:
a) Čl. 6 ods. 1 písm. a) Nariadenia GDPR, resp. § 13 ods. 1 písm. a) ZOOÚ – súhlas dotknutej osoby so spracúvaním osobných údajov na jeden alebo viaceré konkrétne účely.
b) Čl. 6 ods. 1 písm. b) Nariadenia GDPR, resp. § 13 ods. 1 písm. b) ZOOÚ – spracúvanie osobných údajov je nevyhnutné na plnenie zmluvy, ktorej zmluvnou stranou je dotknutá osoba, alebo na vykonanie opatrenia pred uzatvorením zmluvy na základe jej žiadosti.
c) Čl. 6 ods. 1 písm. c) Nariadenia GDPR, resp. § 13 ods. 1 písm. c) ZOOÚ – spracúvanie osobných údajov je nevyhnutné na splnenie zákonnej povinnosti, ktorá sa na Prevádzkovateľa vzťahuje.
d) Čl. 6 ods. 1 písm. f) Nariadenia GDPR, resp. § 13 ods. 1 písm. f) ZOOÚ – spracúvanie osobných údajov je nevyhnutné na účely oprávnených záujmov Prevádzkovateľa alebo tretej strany, okrem prípadov, keď nad týmito záujmami prevažujú záujmy alebo základné práva a slobody dotknutej osoby, najmä ak je ňou dieťa.
e) Ďalšie spracúvanie osobných údajov na účel archivácie, vedeckého alebo historického výskumu alebo na štatistický účel, ak je v súlade s osobitným predpisom a ak sú dodržané primerané záruky ochrany práv dotknutej osoby. Tento právny základ sa uplatní len v prípade, ak Prevádzkovateľ vykonáva takéto spracúvanie.

PREHLÁSENIE:
Prehlasujeme, že ako Prevádzkovateľ vašich osobných údajov spĺňame všetky zákonné povinnosti vyžadované platnou legislatívou, najmä podľa ZOOÚ a Nariadenia GDPR, a teda že:
· budeme spracúvať vaše osobné údaje len na základe platného právneho dôvodu v súlade s Nariadením GDPR a ZOOÚ uvedeného vyššie,
· budeme postupovať v súlade so zásadami spracúvania osobných údajov podľa čl. 5 Nariadenia GDPR, ktoré sú uvedené v týchto Zásadách,
· si týmto plníme informačnú povinnosť podľa čl. 13 Nariadenia GDPR voči dotknutým osobám,
· umožníme vám a budeme vás podporovať v uplatňovaní a plnení vašich práv podľa ZOOÚ a Nariadenia GDPR.
PLNENIE INFORMAČNEJ POVINNOSTI VOČI DOTKNUTÝM OSOBÁM: 
Plnenie informačnej povinnosti voči dotknutým osobám sa uskutočňuje v súlade s článkom 13 Nariadenia GDPR, ktorý upravuje povinnosti Prevádzkovateľa pri získavaní osobných údajov priamo od dotknutej osoby.
Konkrétne informácie podľa čl. 13 Nariadenia GDPR sú dotknutým osobám poskytované prostredníctvom týchto Zásad. Podrobné informácie sú uvedené pri jednotlivých účeloch spracúvania osobných údajov a v prílohách viazaných na tieto účely.
Prevádzkovateľ spracúva osobné údaje na konkrétne a samostatne vymedzené účely spracúvania, ktoré sú rozdelené podľa kategórií dotknutých osôb a sú uvedené v nasledujúcej časti dokumentu.

ÚČELY SPRACÚVANIA OSOBNÝCH ÚDAJOV
I. Informácie pre návštevníkov webovej stránky	Comment by Mariana Urbowicz: Priečinok 2/B/I - dokumenty 1, 2
1. Prevádzka, správa a bezpečnosť prezentačnej webovej stránky
2. Používanie súborov cookies

II. Informácie pre obchodných partnerov – odberateľov, ich zamestnancov a kontaktné osoby	Comment by Mariana Urbowicz: Priečinok 2/B/II - dokumenty 1 až 11
1. Obchodná komunikácia a riadenie vzťahov s odberateľmi
2. Výkon odborných činností vo výstavbe, stavebný dozor a rozpočtovanie
3. Realizácia stavebných, technických a remeselných zákaziek
4. Vedenie stavebného denníka
5. Účasť vo verejnom obstarávaní a verejných zákazkách
6. Ekonomická agenda a spracovanie účtovných a daňových dokladov
7. Uplatnenie práv zo zodpovednosti za vady podľa Obchodného zákonníka
8. Riadenie a vymáhanie pohľadávok
9. Uplatňovanie, preukazovanie a obhajoba právnych nárokov
10. Správa registratúry 
11. Poučenie fyzických osôb s pravidlami bezpečnosti a ochrany zdravia pri práci

III. Informácie pre obchodných partnerov – dodávateľov, subdodávateľov, ich zamestnancov a kontaktné osoby	Comment by Mariana Urbowicz: Priečinok 2/B/III - dokumenty 1 až 4
1. Komunikácia a riadenie zmluvných vzťahov s dodávateľmi a subdodávateľmi
2. Ekonomická, účtovná a daňová agenda
3. Správa registratúry 
4. Poučenie ostatných fyzických osôb s pravidlami bezpečnosti a ochrany zdravia pri práci

IV. Informácie pre návštevníkov firemného profilu na sociálnej sieti Facebook	Comment by Mariana Urbowicz: Priečinok 2/B/IV - dokument 1 
1. Správa firemného profilu na sociálnej sieti Facebook

V. Informácie pre dotknuté osoby, ktoré si uplatňujú svoje práva	Comment by Mariana Urbowicz: Priečinok 2/B/V - dokument 1 
1. Uplatňovanie a vybavovanie práv dotknutých osôb

ZABEZPEČENIE A OCHRANA OSOBNÝCH ÚDAJOV:  
Prevádzkovateľ prijal všetky primerané technické a organizačné opatrenia, ktorých cieľom je zabezpečiť ochranu spracúvaných osobných údajov pred neoprávneným prístupom, zmenou, zničením, stratou alebo iným neoprávneným spracúvaním. Tieto opatrenia sú navrhnuté s ohľadom na charakter, rozsah, kontext a účel spracúvania, ako aj riziká pre práva a slobody dotknutých osôb. 
Prevádzkovateľ je zároveň povinný bez zbytočného odkladu oznámiť závažné bezpečnostné incidenty dozornému orgánu v súlade s článkom 33 GDPR.

VAŠE PRÁVA V SÚVISLOSTI S OCHRANOU OSOBNÝCH ÚDAJOV:
Spôsob a forma spätnej reakcie: 
	Odpovede na žiadosti a informácie sa poskytujú v takej forme, v akej bola žiadosť podaná (písomne, elektronicky alebo ústne), pokiaľ dotknutá osoba nepožiadala o iný spôsob. Ústne poskytovanie informácií môže byť podmienené preukázaním totožnosti dotknutej osoby.
Ak má Prevádzkovateľ oprávnené pochybnosti o totožnosti fyzickej osoby, ktorá žiadosť podáva, je oprávnený požiadať o poskytnutie dodatočných informácií potrebných na overenie jej totožnosti, a to výlučne v rozsahu nevyhnutnom na ochranu osobných údajov.
Z dôvodu zabezpečenia ochrany osobných údajov je v prípadoch, v ktorých dochádza k sprístupňovaniu osobných údajov, spravidla vhodnejšie vybavovať žiadosti písomne do vlastných rúk, aby sa predišlo neoprávnenému sprístupneniu údajov tretej osobe.

Lehota na vybavenie žiadosti: 
	V zmysle § 29 ods. 3 ZOOÚ je lehota na vybavovanie žiadosti dotknutých osôb jednomesačná od doručenia žiadosti. Lehotu je možné predĺžiť v odôvodnených prípadoch s ohľadom na komplexnosť a počet žiadostí o ďalšie dva mesiace, a to aj opakovane. O každom takomto predĺžení musí byť dotknutá osoba informovaná spolu s dôvodmi predĺženia lehoty. Ako objektívny dôvod  predĺženia lehoty možno podľa zákona považovať napríklad situáciu, keď zamestnávateľ vyžiada od dotknutej osoby doplnenie nejakých informácií k posúdeniu a vybaveniu jej žiadosti, pričom doplnenie požadovaných informácií nebude vybavené obratom. Rovnako tak výskyt bezpečnostných incidentov, ktoré na istý čas paralyzovali informačné systémy zamestnávateľa a pod.

 Transparentná informácia o zavedení a výške poplatkov:
	Za vybavenie žiadostí a poskytnutie informácií je Prevádzkovateľ oprávnený požadovať od žiadateľa poplatky s tým spojené. Žiadosti dotknutej osoby a informácie sa primárne vybavujú, resp. poskytujú bezodplatne. Primeraný poplatok zohľadňujúci administratívne náklady možno požadovať za druhú a ďalšiu kópiu dokumentov, ktorými zamestnávateľ plní žiadosť dotknutej osoby. Rovnako poplatok možno zaviesť aj za administratívne náklady na vybavenie žiadosti, ktorá je zjavne neopodstatnená alebo neprimeraná, najmä pre jej opakujúcu sa povahu. Zjavnú neopodstatnenosť alebo neprimeranosť žiadosti preukazuje Prevádzkovateľ. Opakujúca sa povaha žiadosti je taká, ktorá sa týka tých istých osobných údajov ako aj toho istého uplatňovaného práva. Opakujúcu povahu žiadosti teda nemá žiadosť podaná napríklad k právu na prístup k osobným údajom, a potom žiadosť podaná k právu na výmaz tých údajov, ktorých spracúvanie bolo zistené na základe žiadosti o právo na prístup.

Vhodné opatrenia na uplatňovanie práv dotknutej osoby a opatrenia uľahčujúce výkon jej práv. 
	Prevádzkovateľ si vyhradzuje právo vybaviť žiadosti online, pokiaľ túto možnosť uzná za najvhodnejšiu. 

Výpočet práv, ktoré právna úprava v oblasti ochrany osobných údajov priznáva dotknutým osobám:
	Tento výpočet práv je aplikovateľný, a dotknutá osoba si môže tieto práva u Prevádzkovateľa uplatňovať len za splnenia zákonných  podmienok, ktoré sú ďalej v texte bližšie špecifikované.  

1. Právo na prístup
	Dotknutá osoba má právo získať od Prevádzkovateľa potvrdenie o tom, či sa spracúvajú osobné údaje, ktoré sa jej týkajú, a ak tomu tak je, má právo získať prístup k týmto osobným údajom a informácie uvedené v informačnej povinnosti.
	Prevádzkovateľ poskytne kópiu osobných údajov, ktoré sa spracúvajú. Za akékoľvek ďalšie kópie, o ktoré dotknutá osoba požiada, môže Prevádzkovateľ účtovať primeraný poplatok zodpovedajúci administratívnym nákladom. Ak dotknutá osoba podala žiadosť elektronickými prostriedkami, informácie sa poskytnú v bežne používanej elektronickej podobe, pokiaľ dotknutá osoba nepožiadala o iný spôsob. Uplatnené právo získať kópiu o osobných údajoch nesmie mať nepriaznivé dôsledky na práva a slobody iných.

2. Právo na opravu
	Dotknutá osoba má právo na to, aby Prevádzkovateľ bez zbytočného odkladu opravil nesprávne osobné údaje, ktoré sa jej týkajú. So zreteľom na účely spracúvania má dotknutá osoba právo na doplnenie neúplných osobných údajov, a to aj prostredníctvom poskytnutia doplnkového vyhlásenia.

3. Právo na výmaz (právo byť zabudnutý)
	Prevádzkovateľ je povinný bez zbytočného odkladu vymazať osobné údaje, ak dotknutá
osoba uplatnila právo na výmaz, a ak: 
a) osobné údaje už nie sú potrebné na účel, na ktorý sa získali alebo inak spracúvali,
b) dotknutá osoba odvolá súhlas podľa § 13ods.1písm.a)alebo § 16ods.2písm.a),na základe ktorého sa spracúvanie osobných údajov vykonáva, a neexistuje iný právny základ pre spracúvanie osobných údajov,
c) dotknutá osoba namieta spracúvanie osobných údajov podľa § 27ods.1a neprevažujú žiadne oprávnené dôvody na spracúvanie osobných údajov alebo dotknutá osoba namieta spracúvanie osobných údajov podľa § 27ods.2,
d) osobné údaje sa spracúvajú nezákonne, 
e) je dôvodom pre výmaz splnenie povinnosti podľa tohto zákona, osobitného predpisu alebo medzinárodnej zmluvy, ktorou je Slovenská republika viazaná, alebo
f) sa osobné údaje získavali v súvislosti s ponukou služieb informačnej spoločnosti podľa § 15 ods. 1

Prevádzkovateľ nie je povinný spracúvané osobné údaje o dotknutej osobe vymazať  v prípade, že je spracúvanie osobných údajov potrebné:
a) na uplatnenie práva na slobodu prejavu alebo práva na informácie,
b) na splnenie povinnosti podľa tohto zákona, osobitného predpisu alebo medzinárodnej zmluvy, ktorou je Slovenská republika viazaná, alebo na splnenie úlohy realizovanej vo verejnom záujme alebo pri výkone verejnej moci zverenej Prevádzkovateľovi,
c) z dôvodov verejného záujmu v oblasti verejného zdravia v súlade s § 16 ods. 2 písm. h) až j),
d) na  účel archivácie, na vedecký účel, na účel historického výskumu alebo na štatistický účel podľa § 78 ods. 8, ak je pravdepodobné, že právo podľa odseku 1 znemožní alebo závažným spôsobom sťaží dosiahnutie cieľov takého spracúvania, 
e) na uplatnenie právneho nároku.

4. Právo na obmedzenie spracúvania
	Dotknutá osoba má právo na to, aby Prevádzkovateľ obmedzil spracúvanie, pokiaľ ide o jeden z týchto prípadov:
a) dotknutá osoba napadne správnosť osobných údajov, a to počas obdobia umožňujúceho Prevádzkovateľovi overiť správnosť osobných údajov;
b) spracúvanie je protizákonné a dotknutá osoba namieta proti vymazaniu osobných údajov a žiada namiesto toho obmedzenie ich použitia; 
c) Prevádzkovateľ už nepotrebuje osobné údaje na účely spracúvania, ale potrebuje ich dotknutá osoba na preukázanie, uplatňovanie alebo obhajovanie právnych nárokov; 
d) dotknutá osoba namietala voči spracúvaniu, a to až do overenia, či oprávnené dôvody na strane Prevádzkovateľa prevažujú nad oprávnenými dôvodmi dotknutej osoby.

5. Právo na prenosnosť
	Dotknutá osoba má právo získať osobné údaje, ktoré sa jej týkajú a ktoré poskytla Prevádzkovateľovi, v štruktúrovanom, bežne používanom a strojovo čitateľnom formáte a má právo preniesť tieto údaje ďalšiemu Prevádzkovateľovi bez toho, aby jej Prevádzkovateľ, ktorému sa tieto osobné údaje poskytli, bránil.
	Dotknutá osoba má pri uplatňovaní svojho práva na prenosnosť údajov podľa odseku 1 právo na prenos osobných údajov priamo od jedného Prevádzkovateľa druhému Prevádzkovateľovi, pokiaľ je to technicky možné.
	Právo uvedené v odseku 1 nesmie mať nepriaznivé dôsledky na práva a slobody iných. 

6. Právo namietať spracúvanie osobných údajov
	Dotknutá osoba má právo namietať spracúvanie jej osobných údajov dôvodov týkajúcich sa jej konkrétnej situácie proti spracúvaniu osobných údajov, ktoré sa jej týka, ktoré je vykonávané na základe článku 6 ods. 1 písm. e) alebo f) vrátane namietania proti profilovaniu založenému na uvedených ustanoveniach. 
Ak sa osobné údaje spracúvajú na účely priameho marketingu, dotknutá osoba má právo kedykoľvek namietať proti spracúvaniu osobných údajov, ktoré sa jej týka, na účely takéhoto marketingu, vrátane profilovania v rozsahu, v akom súvisí s takýmto priamym marketingom.
Prevádzkovateľ nesmie ďalej spracúvať osobné údaje, ak nepreukáže nevyhnutné oprávnené záujmy na spracúvanie osobných údajov, ktoré prevažujú nad právami alebo záujmami dotknutej osoby, alebo dôvody na uplatnenie právneho nároku.
Ak dotknutá osoba namieta voči spracúvaniu na účely priameho marketingu, osobné údaje sa už na také účely nesmú spracúvať.

7. Právo na neúčinnosť automatizovaného individuálneho rozhodovania vrátane profilovania
	Dotknutá osoba má právo na to, aby sa na ňu nevzťahovalo rozhodnutie, ktoré je založené výlučne na automatizovanom spracúvaní, vrátane profilovania, a ktoré má právne účinky, ktoré sa jej týkajú alebo ju podobne významne ovplyvňujú.
	Odsek 1 sa neuplatňuje, ak je rozhodnutie: 
a) nevyhnutné na uzavretie alebo plnenie zmluvy medzi dotknutou osobou a Prevádzkovateľom,
b) povolené právom Únie alebo právom členského štátu, ktorému Prevádzkovateľ podlieha a ktorým sa zároveň stanovujú aj vhodné opatrenia zaručujúce ochranu práv a slobôd a oprávnených záujmov dotknutej osoby, alebo 
c) založené na výslovnom súhlase dotknutej osoby.

8. Právo odvolať súhlas so spracúvaním osobných údajov
	Pokiaľ Prevádzkovateľ spracúva osobné údaje o dotknutej osobe len na právnom základe súhlasu, je povinný dotknutým osobám zabezpečiť právo kedykoľvek svoj súhlas odvolať, a to rovnako jednoduchou formou, akou bol súhlas poskytnutý. Pokiaľ Prevádzkovateľ spracúva osobné údaje na inom právnom základe ako je súhlas dotknutej osoby, táto osoba nemá právo súhlas odvolať, keďže nebol ani poskytnutý.

9. Právo podať sťažnosť dozornému orgánu
V prípade pochybnosti o zákonnosti spracúvania osobných údajov má dotknutá osoba právo podať návrh na začatie konania o ochrane osobných údajov, prípadne sťažnosť dozornému orgánu, ktorým je Úrad na ochranu osobných údajov Slovenskej republiky, Galvaniho Business Centrum II, Galvaniho 7/B, 821 04 Bratislava, Slovenská republika, tel.: +421 2 3231 3214, e-mail: statny.dozor@pdp.gov.sk, web: https://dataprotection.gov.sk.
Viac informácií k podaniu návrhu je dostupných na webovej stránke Úradu na ochranu osobných údajov Slovenskej republiky v časti Návrh na začatie konania o ochrane osobných údajov. 

Dotknutá osoba si môže uplatniť všetky práva podľa Nariadenia GDPR a ZOOÚ, pričom rozsah uplatniteľných práv závisí od konkrétneho účelu a právneho základu spracúvania. Prevádzkovateľ posúdi každú žiadosť individuálne. 
Podrobné priradenie konkrétnych práv k jednotlivým právnym základom spracúvania je uvedené v Matici právnych základov a práv dotknutých osôb, ktorá tvorí neoddeliteľnú súčasť týchto Zásad.	Comment by Mariana Urbowicz: Priečinok 2/C 

Vaše právo si môžete uplatniť kedykoľvek, a to písomnou formou alebo elektronicky doručením žiadosti na uvedené kontaktné údaje:
Tel.: +421 (0) 911 485 045
E-mail: malisova.sspodnik@gmail.com
Korešpondenčná adresa: Na Maximilián šachtu 376/14, 969 01 Banská Štiavnica
VZORY K UPLATNENIU PRÁV DOTKNUTÝCH OSÔB	Comment by Mariana Urbowicz: Priečinok 2/D - prílohy č.1 až č.8
· Prístup k osobným údajom
· Oprava osobných údajov
· Výmaz osobných údajov
· Obmedzenie spracúvania osobných údajov
· Prenos osobných údajov
· Namietať spracúvanie osobných údajov
· Aby sa na mňa nevzťahovalo automatické individuálne rozhodovanie a profilovanie
· Odvolať súhlas so spracúvaním osobných údajov


MLČANLIVOSŤ:
Prevádzkovateľ si dovoľuje uistiť dotknuté osoby, že všetky osoby, ktoré sa podieľajú na spracúvaní osobných údajov v jeho mene alebo na jeho pokyn – vrátane spolupracovníkov, zmluvných partnerov a oprávnených osôb – sú povinné zachovávať mlčanlivosť o osobných údajoch, ktorých sprístupnenie by mohlo ohroziť ich bezpečnosť. Táto povinnosť mlčanlivosti trvá aj po skončení právneho alebo iného oprávneného vzťahu s Prevádzkovateľom. Bez výslovného súhlasu dotknutej osoby nebudú jej osobné údaje poskytnuté tretej strane.

Tieto zásady spracúvania osobných údajov platia v aktuálnom znení od 01.07.2026.

Verzia: 02 | Schválil: Mgr. Lukáš Mlynárik

